

**Еуразиялық экономикалық одақтың сыртқы экономикалық қызметінің Бірыңғай тауар номенклатурасына сәйкес инфрақызыл газ жанарғысын сыныптау туралы**

Еуразиялық экономикалық комиссия Алқасының 2020 жылғы 15 желтоқсандағы № 168 шешімі

      Еуразиялық экономикалық одақтың Кеден кодексінің 22-бабы 1-тармағының бірінші абзацына сәйкес Еуразиялық экономикалық комиссия Алқасы **шешті:**

      1. Табиғи газ немесе пропан-бутанның жануы кезінде сәуле шығаратын құбырлардан жылу беру нәтижесінде әртүрлі үй-жайларды жылытуға арналған сәуле шығаратын құбырлардан, иіннен (немесе онсыз) және қара металдардан жасалған шағылыстырғыштан, жанарғы блогынан және желдеткіштен тұратын инфрақызыл газ жанарғысы сыртқы экономикалық қызметтің тауар номенклатурасына Түсіндірмелердің 1-негізгі ережесіне сәйкес Еуразиялық экономикалық одақтың сыртқы экономикалық қызметінің Бірыңғай тауар номенклатурасының 7322 тауар позициясында сыныпталады.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *М. Мясникович* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК